en da en da da ro da da da sv da da en sv da en sv nl da da da da da da da en da fr da da en
Andersen, Lisbeth Smedegaard - Nordic Women's Literature
Forfatter, teolog og kunsthistoriker. Hun er gift med en civilretsdommer og har fire børn. Efter i en årrække at have arbejdet som sognepræst debuterede hun i 1984 som salmedigter med samlingen Vinterlys og tjørneblomst. Salmer, som efterfulgtes af Du bor i vor dag. Salmer og digte, 1988, og Bristefyldt af sang, 1989. Herudover værker om bl.a. Rembrandts religiøse motiver, Rembrandt en moderne forkynder, 1990, og om Kristusbilleder i klassisk og moderne kunst, Ecce homo. Kristusfremstillinger i kunsten, 1993, og Ikoner i moderne kunst, 1996.
Både som digter, prædikant og kunsthistoriker er hun intenst optaget af at formidle kristendommens budskab i et billedrigt og vedkommende sprog. I 1996 udkom prædikensamlingen Ordet der høres.
Siden ovenstående biografi blev publiceret i Nordisk Kvindelitteraturhistorie har Lisbeth Smedegaard Andersen ud over salmer, en prædikensamling og en andagtsbog bl.a. udgivet sonetkransen Nu lægger vinden sig i verdens haver, 2004. Hun har skrevet og redigeret bøger om kunst og kristendom, bl.a. Det åbenbarede ansigt, 2006, og Guds moder og himlens veninde, 2008, om Jomfru Marias betydning for kirken, kunsten og kvindesynet, der blev indstillet til Weekendavisens Litteraturpris.
Udvalgt litteratur om forfatteren
Eva Meile: "To nye salmedigtere og deres bibel" i: Bibliana, årg. 5, nr. 2, 2004
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.